গত বৃহস্পতিবার দাতো মোহাম্মদ জেফরি বিন জোয়াকিম স্বাক্ষরিত এই চিঠিতে উল্লেখ করা হয়েছে, ‘২ সেপ্টেম্বর থেকে মালয়েশিয়ার লেবার মিনিস্ট্রি, (শ্রম মন্ত্রণালয়) অন্যান্য মন্ত্রণালয়সহ ওয়ার্কার সম্পর্কিত যেসব ইন্স্যুরেন্স কোম্পানি জড়িত রয়েছে, তাদের সাথে সিনারফ্যাক্স কোম্পানির এসপিপিএ সিস্টেমের আর কোনো সম্পর্ক থাকছে না। এটা পুরোপুরি বন্ধ হয়ে যাবে। আর এটি বন্ধ হওয়ার কারণে ৩ সেপ্টেম্বর থেকেই অনলাইন পদ্ধতিতে ইন্স্যুরেন্স আর জমা করা যাবে না। তবে ওইদিন থেকে নিয়োগকারী কোম্পানির মালিকেরা ম্যানুয়েলি ইন্স্যুরেন্সের ফটোকপি কেডিএনে কলিং ভিসার জন্য জমা করতে পারবে।